
                 GRAD SINJ

                        GRADONAČELNIK
Klasa: 112-01/24-01/37
Urbroj:2181-8-03-24-1
Sinj, 18. lipnja 2024.god.
Na temelju članka 19. st.2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, br. 86/08, 61/11, 4/18 i 112/19 – u nastavku teksta: ZSN), Gradonačelnik Grada Sinja, raspisuje 
     JAVNI  NATJEČAJ
      za imenovanje Pročelnika/ce  
Upravnog odjela za gospodarski razvoj, fondove Europske unije i javnu nabavu
Grada Sinja -1 izvršitelj, m/ž, na neodređeno radno vrijeme uz obvezni probni rad u trajanju od tri (3) mjeseca.

Kandidati moraju ispunjavati opće uvjete za prijam u službu propisane člankom 12. ZSN-a te sljedeće posebne uvjete:
-  magistar/magistra struke ili stručni specijalist/specijalistica društvene, tehničke ili prirodne  struke,    
-  najmanje pet (5) godina radnog iskustva na odgovarajućim poslovima,

- organizacijske sposobnosti i komunikacijske vještine potrebne za uspješno upravljanje        upravnim  tijelom,

- položen državni  ispit,

- poznavanje rada na računalu.  
Uvjet magistra struke ili stručnog specijalista pravne ili tehničke struke, temeljem odredbe članka 35. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, br.74/10,125/14, 48/23), ispunjavaju i osobe koje su po ranijim propisima stekle visoku stručnu spremu pravne ili tehničke struke.
Radno iskustvo na odgovarajućim poslovima definirano je člankom 13. ZSN- a. 

Na Natječaj se mogu  prijaviti i osobe koje nemaju položen državni ispit, uz obvezu polaganja državnog  ispita u roku od jedne (1) godine od dana imenovanja.

U službu ne može biti primljena osoba za čiji prijam postoje zapreke iz članka 15. i 16. ZSN-a. 
Sukladno članku 13. Zakona o ravnopravnosti spolova (''Narodne novine'', broj 82/08, 69/17)

na natječaj se mogu javiti osobe obaju spolova. a rodni izrazi koji se koriste u ovom Natječaju uporabljeni su neutralno i odnose se na muške i ženske osobe.

Osobni podaci kandidata obrađivat će se isključivo u svrhu provedbe natječaja sukladno Zakonu o provedbi Opće uredbe o zaštiti podataka („Narodne novine“,broj 42/18) i Uredbe (EU) 2016/679.
Na natječaj se mogu prijaviti  osobe oba spola.    
Prijavi na natječaj  potrebno je priložiti sljedeće:
-   životopis; 

-   preslika osobne iskaznice ili putovnice, a ukoliko podnositelj ne posjeduje niti jednu od tih isprava, može priložiti presliku domovnice; 

- presliku diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim natječajem;

- izvornik vlastoručno potpisane izjave da za prijam u službu ne postoje zapreke iz članka 15. i 16. ZSN-a (izjavu nije potrebno ovjeravati); 

-vlastoručno potpisanu izjavu kojom kandidat dokazuje da posjeduje organizacijske sposobnosti i komunikacijske vještine;

- presliku uvjerenja da podnositelj nije pod istragom i da se protiv njega ne vodi kazneni postupak, ne starije od tri mjeseca od objave natječaja; 

- presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje; 
- dokaz o radnom iskustvu ostvarenom na odgovarajućim poslovima u trajanju od najmanje pet (5) godina (preslika rješenja, ugovora, potvrde poslodavca ili sl.) iz kojeg je razvidno radno iskustvo na poslovima odgovarajuće stručne spreme i struke, a koje je evidentirano u matičnoj evidenciji Hrvatskog zavoda za mirovinsko osiguranje;

- običnu presliku certifikata o znanju rada na računalu koji se priznaje u zemljama Europske unije, ukoliko ga je podnositelj prijave stekao ili o toj činjenici vlastoručno potpisana izjava;
- vlastoručno potpisanu izjavu kandidata/kandidatkinje da je suglasan/na  sa svim uvjetima natječaja te korištenjem i obradom osobnih podataka u svrhu provedbe postupka nakon objavljenog natječaja,
- presliku dokaza o položenom državnom  ispitu, ako ga je podnositelj prijave položio.

U prijavi se navode  osobni podaci kandidata (ime i prezime, adresa stanovanja, broj telefona/mobitela, adresa elektroničke pošte), te opis radnog iskustva na odgovarajućim poslovima.
Preslike traženih priloga ne moraju biti ovjerene, a izabrani kandidat dužan je prije donošenja rješenja o prijmu u službu na neodređeno vrijeme dostaviti na uvid originalne dokumente.

Uvjerenje  o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u službu.

Uredna prijava je ona prijava koja sadrži sve podatke i priloge navedene u natječaju. 

Dopunu prijavi moguće je podnijeti zaključno do dana isteka roka objavljenog natječaja. 
Ispunjavanje uvjeta određuje se na posljednji dan roka objavljenog natječaja. 

Kandidat koji ima pravo prednosti kod prijma u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.
Kandidat koji ima pravo prednosti kod prijma u službu prema posebnom zakonu - Zakon o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21), Zakon o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), Zakon o civilnim stradalnicima iz Domovinskog rata („Narodne novine“, broj 84/21) i Zakon o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20), dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.
Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta sukladno posebnom zakonu na koji se poziva. 
Pravo prednosti pri zapošljavanju ostvaruje se pod uvjetima koje propisuje posebni zakon.

Prilikom pozivanja na pravo prednosti kod prijma u službu prema posebnom zakonu, kada pravo prednosti ovisi o načinu prestanka radnog odnosa kod posljednjeg poslodavca (primjerice: da radni odnos nije prestao krivnjom radnika), potrebno je dostaviti preslik dokaza o načinu prestanka prethodnog radnog odnosa.
Kandidat koji ima pravo prednosti kod zapošljavanja prema Zakonu o hrvatskim braniteljima iz Domovinskog rata i članovima njihovih obitelji, da bi ostvario pravo prednosti pri zapošljavanju pod jednakim uvjetima, dužan je uz prijavu na natječaj priložiti i dokaze navedene na internetskoj stranici Ministarstva hrvatskih branitelja, na linku: https://branitelji. gov. hr/ UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji ima pravo prednosti kod zapošljavanja prema Zakonu o civilnim stradalnicima iz Domovinskog rata, da bi ostvario pravo prednosti pri zapošljavanju pod jednakim uvjetima, dužan je uz prijavu na natječaj priložiti i dokaze navedene na internetskoj stranici Ministarstva hrvatskih branitelja, na linku:  https:// branitelji.gov. hr/UserDocsImages/ dokumenti/Nikola/popis% 20 dokaza %20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o% 20civilnim%20stradalnicima%20iz%20DR.pdf.
Osoba koja nije podnijela pravodobnu i urednu (potpunu) prijavu ili ne ispunjava formalne uvjete, ne smatra se kandidatom prijavljenim na natječaj. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj. Osoba nema pravo podnošenja pravnog lijeka protiv te obavijesti.

Natječajni postupak obuhvaća prethodnu provjeru znanja i sposobnosti kandidata pisanim testiranjem i intervjuom. Na prethodnu provjeru mogu pristupiti samo kandidati koji ispunjavaju formalne uvjete. 

Na web-stranici Grada Sinja (www.sinj.hr) bit će objavljen opis poslova te podaci o plaći radnog mjesta koje se popunjava, kao i podaci o prethodnoj provjeri znanja i sposobnosti kandidata te ostale informacije o postupku. 

Na navedenoj web-stranici te na oglasnoj ploči Grada Sinja bit će objavljeno vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave se podnose na adresu: Grad Sinj, Povjerenstvo za provedbu natječaja (prijam u službu – pročelnik/ca Upravnog odjela za gospodarski razvoj,fondove Europske unije i javnu nabavu), Dragašev prolaz 24, 21230 Sinj, u roku od osam (8) dana od dana objave natječaja u „Narodnim novinama“. Prijave se mogu dostaviti i osobno u pisarnicu Grada Sinja, Dragašev prolaz 24, 21230 Sinj.      

Kandidati će o rezultatima biti obaviješteni u zakonskom roku.             

Nakon izvršnosti rješenja o prijmu u službu, kandidatima koji ne budu primljeni, putem pošte će biti vraćena dokumentacija priložena prijavi.   

Riječi i pojmovi koji imaju rodno značenje korišteni u ovom Natječaju odnose se jednako na muški i ženski rod, bez obzira jesu li korišteni u muškom ili ženskom rodu.    
                                                                                                                                                  Gradonačelnik

                                                                                                                          Miro Bulj 

